Калі я пачаў кіраваць хорам педінстытута, дык літаральна за год мы падрыхтавалі канцэртную праграму. І ў 1990-м занялі 1-е месца на Фестывалі студэнцкай песні ў Віцебску. Перамога аказалася для нас нечаканай. Як і для членаў журы, якія сабраліся з усёй Беларусі. Уявіце, прыехаў малады хор з Магілёва — і адразу перамог! Мы паверылі ў сябе. На канцэрце закрыцця я дырыжыраваў зводным хорам усіх ВНУ Беларусі. У тым жа годзе мяне запрасілі служыць у царкву, калі аднавілася Магілёўская епархія. Мая задача была — стварыць сапраўдны архірэйскі хор Магілёўскага кафедральнага сабора...